Autobuzele turceşti achiziţionate de Primăria Capitalei au mai dat un rateu. Un vehicul marca Otokar, care circula pe linia 137, s-a defectat şi nu a mai putut pleca în cursă.

S-a întâmplat în această dimineaţă, într-o staţie din cartierul Militari. O echipă de la Otokar a intervenit, a stabilit că problema e la motor şi ar fi reuşit să o rezolve.

Doar că autobuzul nu a plecat pe traseu, pentru că a apărut o altă problemă - de data aceasta la sistemul de validare a cardurilor, povestesc martorii.

Nu e primul incident de acest gen în care sunt implicate autobuzele Otokar, pentru care municipalitatea a plătit aproximativ 120 de milioane de euro. 400 astfel de vehicule vor circula pe străzile Bucureştiului.

Dacă aţi fost martorii unui eveniment care poate deveni ştire, trimiteţi-ne informaţia şi imaginile pe WhatsApp la numărul 0771.100.304.